CABO VERDE/Santa Catarina: Cambra sta bem disponibiliza 600 mil $ pa Carnaval
SOMADA –Pa es faze desfile de carnaval, Cambra Municipal de Santa Catarina sta ben da 600 mil $, pa raparte entre uniko grupo oficial de kel koncelho, ku skolas de Ensino Basico e intregado e Pre escolar e tambe pa alguns grupos ki ka è oficial ki ta disfila na ses lokalidade.
Na um deklarasom pa infropress, vereador de kultura e desporto, Joao Pereira (Ticai), fla ma keli è um kuantia igual ku kel ki dadu ano passado, ki mesmo ku aumento de mas tres pididos kel kuantia li ta manti, è garanti ma es ta ben atendi tudo pedido e ma es ta ben fazi tudo possivel pa ki tudo grupo recebi es apoio ti final des mes.
Joao Pereira konsidera kuantia ki sta bem ser distribuido me “poku”, e è ta pide grupos pa recebes el ku satisfason e inda è ta apela pa Ministério da kultura pa apoia grupos des koncelho.
Segundo João Pereira es anu li Carnaval na Santa Catarina, , sta ben ten novidade, isto é, scola de Música de cambra sta bai kumpanha trio eletriku ku som ao vivo pa tudo grupos ki sta bai disfila na Somada.
De akordo ku es responsavel, ta bai desfila antis de dia 09 de fevereru ( bespa Carnaval) cinco grupo de EBI e 52 grupo de pré-escolar, sendo ki úniku grupo oficial ki txoma Mundo Colorido sta bai pa rua na dia de carnaval, ki ta ser um desfile ku mas pessoas e tambe ta bai um otu grupo di Ribeira da Barca ki ten fetu desfile tudo anu na Somada.
Celita Annie Pereira, presidente de uniku grupo oficial de Carnaval na Santa Catarina, Mundo Colorido, fla Inforpress ma djes komesa nsaio e otus preparativu, e ma djes recebi um parte de dinheru de cambra municipal de Santa Catarina.
De momento, segundo è fla, es sta na spera apoio de otus parceros, ki kazu si es ka djuda, ta bem krias ” konstrangimento” pamodi desfile ka ta ben ser sima es teni na planu.
Na desfile des ano, tema ki es ta desfila ku el, è “Educar para vencer”, grupo sta bai leba em media 400 alguen pa desfila, keli na cinco alas ku pessoas de tudu idade, e es ta bai desfila tambe ku 2 karro.
por_Latn kea_Latn kea_Latn kea_Latn kea_Latn kea_Latn por_Latn kea_Latn kea_Latn